แรงขายหุ้นใหญ่ท้ายตลาดฯกด SET พลิกปิดลบ 0.34 จุด พรุ่งนี้เสี่ยงหลุดแนวรับ 1,600!
แรงขายหุ้นใหญ่ท้ายตลาดฯกด SET พลิกปิดลบ 0.34 จุด พรุ่งนี้เสี่ยงหลุดแนวรับ 1,600! โดยดัชนีปิดตลาดวันนี้ที่ระดับ 1,601.49 จุด ลดลง 0.34 จุด หรือ 0.02% มูลค่าการซื้อขาย 6.45 หมื่นล้านบาท
31 ต.ค. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,601.49 จุด ลดลง 0.34 จุด หรือ 0.02% มูลค่าการซื้อขาย 6.45 หมื่นล้านบาท
10 หุ้นกดดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ผันผวนในกรอบ โดยมีความพยายามยืนเหนือระดับ 1,600 จุด หลังก่อนหน้านี้ปรับตัวลงไปค่อนข้างมาก ซึ่งถือเป็นสัญญาณที่ดี มองว่าเป็นเรื่องของการเข้ามาเก็งกำไรในผลประกอบการไตรมาส 3/62 ของบริษัทจดทะเบียนไทยเป็นหลัก
ขณะที่ตลาดหุ้นในภูมิภาคเอเชียวันนี้เคลื่อนไหวทั้งในแดนบวกและลบ โดยช่วงเช้าอิงไปในแดนบวก ก่อนมีบางประเทศ เช่น จีน ที่ปรับตัวลงมาเล็กน้อยในช่วงบ่าย
สำหรับแนวโน้มการลงทุนในวันพรุ่งนี้ (1 พ.ย.62) น.ส.ธีรดา กล่าวว่า ตลาดฯน่าจะแกว่งไซด์เวย์ โดยมีแนวรับ 1,600 จุด และแนวต้าน 1,615 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GPSC    มูลค่าการซื้อขาย  3,740.00 ล้านบาท ปิดที่   82.25 บาท  ลดลง 1.00 บาท
KBANK   มูลค่าการซื้อขาย  3,269.53 ล้านบาท ปิดที่  139.00 บาท เพิ่มขึ้น 3.00 บาท
PTT     มูลค่าการซื้อขาย  2,775.39 ล้านบาท ปิดที่   45.25 บาท  ลดลง 0.25 บาท
ADVANC  มูลค่าการซื้อขาย  2,759.08 ล้านบาท ปิดที่  229.00 บาท  ลดลง 9.00 บาท
EA      มูลค่าการซื้อขาย  2,178.64 ล้านบาท ปิดที่   41.00 บาท  ลดลง 0.50 บาท
 
ตลาดหุ้นเอเชีย
